En 28-årig kvinde er alvorligt kvæstet, efter at en personbil og en bus tirsdag eftermiddag kørte sammen på Løgstørvej vest for Sebbersund. Spædbarn slap uskadt fra ulykken.

Der skete tirsdag eftermiddag et alvorligt færdselsuheld på Løgstørvej vest for Sebbersund. En bus og en personbil er kørte sammen, og vejen var spærret i flere timer, mens oprydningsarbejdet stod på. En 28-årig kvinde kom alvorligt til skade ved ulykken og er blevet kørt til Aalborg Universitetshospital med eskorte, oplyser Nordjyllands Politi, som fik meldingen om ulykken klokken 14.18. Ulykken skete, da den 28-årige kvinde, som var chauffør i personbilen, trak ud for at lave en overhaling. Hun kørte sammen med en modkørende bus, som forsøgte at undvige uheldet ved at trække ud i rabatten. Et spædbarn, der var passager i bilen er uskadt. De pårørende er underrettet.